經數: 一七七六

經名: 維摩義記卷第三末

頁數: 四九一

上              欄

兵事如經說. 人壽漸短至十歲時飢饉報起.

七年七月七日之頃五穀不熟. 人民死盡. 希

在一二. 度是已後人相慈愛. 以慈善故人壽

轉長至八萬四千歲. 樂極□恣人壽退減. 還

至十歲復飢饉起. 凡[&FFFF]#七反過七飢. 已疫病

劫起. 於其七月七日之中. 惡氣流行遇者皆

死. 度是還長. 復[&FFFF]#七飢還一疫病. 如是[&FFFF]#過

七七飢劫一七疫病. 復[&FFFF]#七飢然後有一刀兵

劫起. 人心極惡. 手攬草木皆成刀劍. 共相殘

害七日都盡. 希在一二而得[&FFFF]#脫. 三劫如是.

菩薩能於此三劫時救濟物苦. 初救疫病. 次

救飢饉. 後救刀兵. 文皆可知. 第四一偈餘時

救苦. 餘時亦五救飢病刀兵苦. 若有大戰立

等力者. 二國相征齊立兵刀. 不相臣屬. 菩薩

爾時現大威勢. 降伏二家皆使和安. 前救人

苦. 下救地獄. 後救畜生. 亦救餓鬼. 文略不

說. 此之六偈明救苦行. 自下第三明其巧便

攝物之行. 於中十偈相從爲四. 初之四偈自

有所爲饒益衆生. 次有三偈. 隨他異作. 次有

一偈. 自有所爲饒益衆生. 末後兩偈隨他異

作. 就初四偈自所爲中. 初之兩偈亂行示現.

在欲行禪. 於中初法. 次喩. 後合. 文皆可知.

第三一偈逆行示現. 現作□女引諸好色. 先

以欲牽後令入法. 第四一偈順行示現. 或爲

邑主. 或作商導國師大臣. 以此福祐利益衆

生. 此初段竟. 次有三偈. 隨他作. 中初偈貧者

作無盡藏與其財物. 於中初半正明所爲. 後

半攝益. 中間一偈有□慢者. 現作大力而降

伏之. 於中初半正明所作. 後半攝益. 未後一

中              欄

偈有恐怖者. 現作安慰. 於中初半正明所爲.

後半攝益. 此第二竟. 次有一偈. 自所爲中現

離□欲五通仙正明所爲. 下半化益. 末後兩

偈隨他作. 中前偈身益現作童僕. 後偈財益

所須皆給. 上來合有三十九偈. 隨問別答. 自

下三偈總以結嘆. 於中初偈自嘆顯勝. 中間

一偈寄佛顯勝. 末後一偈寄人顯勝. 初自嘆

中如是道無量. 牒以總嘆如上. 自利利他之

道隨別細論廣多無量. 下別嘆之. 所行無崖

智慧無邊. 別嘆自行. 所行功德無有崖畔. 智

慧之行亦無邊際. 度無數衆別嘆利他. 寄佛

歎中. 假令一切佛歎人廣也. 於無數億劫歎

時長也. [&FFFF]#嘆其德猶尙不盡. 所嘆多也. 諸佛

共嘆猶尙不盡. 何肉餘人. 寄人顯中. 誰聞

是法不發心者. 寄智顯勝令人同發. 除不1消

人癡無智者. 簡愚顯勝. 聞法拒違不肯消伏.

名不消人

入不二法門品者. 問疾至此明修敎行. 敎行

旣成便能入證. 此品廣明證入平等不二之

理. 因以標品. 是故名入不二品. 此品之中四

門分別. 一定其所辨. 二釋來意. 第三解不入

二門義. 四隨文釋. 所辨如何. 有人釋言. 此品

宗顯不二之理. 非辨行德. 卽文以心. 此品宗

明入不二行. 非正論理. 此云何知. 向前標言

入不二品. 維摩下問. 云何菩薩入不二門. 下

諸菩薩隨所辨說. 皆悉結言是爲菩薩入不

二門. 明知宗顯入不二行. 不唯明理. 若唯明

理何須言入. 所辨如是. 次釋來意. 於中有二.

一就維摩以釋來意. 問疾至此廣顯維摩所

下              欄

修所成. 明解脫相. 此彰維摩入不二門. 明解

脫性. 性猶體也. 相必依體故須辨之. 又就維

摩顯德之中. 義別四對. 前之三對. 敎行門中

所行所成. 從此以下是第四對證. 行門中所

行所成. 此品所行. 下香積品取飯香積. 小室

廣容明其所成. 所行實證起用所依. 故次辨

之. 二就所化菩薩以釋. 問疾至此敎諸菩薩

修習敎行. 敎行旣成便能入證. 故此品中廣

顯不二. 敎令證入. 故下文中五千菩薩聞說

不二得無生忍. 來意如是. 次須解釋入不二

義. 於中初先釋其名義. 後辨其相. 名義如何.

言不二者無異之謂. 卽是經中一實義也. 實

之理妙寂離相. 如如平等亡於彼此. 故云不

二. 問曰諸法有一二三乃至衆多. □彼說理.

理應不一不二不三乃至衆多. 以何義故偏

言不二. 釋言. 不一乃至不多經有說處. 故涅

槃云. 除一法相不可算數. 但今且第一不二

門而辨道理. 餘略不論. 良以二者彼此通謂.

是故偏對而說不二. 又復二者別法之始. 今

此爲明理體無別. 故偏對二而說不二. 雖說

不二不一不三. 乃至衆多悉入其中. 是義云

何. 若立一相以一對多卽是其二. □對彼二

故名不二. 若立多相以多對少還卽是二. □

對彼二故名不二. 又立多相. 於多法中兩兩

相對亦卽是二. □對彼二故名不二. 以是義

故遣一遣多. 悉入不二. 多少旣然. 遣染遣淨

遣縛遣解遣有遣無. 類皆同. 爾若立有相. 以

有對無卽是其二. □對彼二名爲不二. 若立

無相. 以無對有還是其二. □對彼二名爲不

經數: 一七七六

經名: 維摩義記卷第三末

頁數: 四九二

上              欄

二. 若當1定立非有無相. 以非有無對有對無

卽復是二. □對彼二名爲不二. 乃至建立不

二門相. 不二對二還復是二. □對彼二名爲

不二. 是故不二有相. 皆遣. 有理悉收. 故偏名

之. 理體名法. 此不二法形對佛性空如等義.

門別不同. 故名爲門. 又能通人趣入名門. 捨

相證會名之爲入. 名義如是. 次辨其相. 此不

二門是法界中一門義也. 門別雖一而妙. 旨

虛融. 義無不在. 無不在故一切諸法皆是不

二. 諸法皆是豈有所局. 但此文中且約三十

三人所辨以彰其異. 所辨雖異要攝唯二. 十

遣相門. 二相雙捨名爲不二. 非有所留. 二融

相門. 二法同體名爲不二. 非有所遣. 遣相門

中曲復有三. 一就妄情所取法中相對分二.

□除彼二名爲不二. 如下文說. 我我所二. 因

有我故便有我所. 若無有我則無我所. 是爲

不二. 如是等也. 二情實相對以別其二. □對

此二名爲不二. 是義云何. 據情望實. 情外有

實. 將實對情名之爲二. 據實望情情本不有.

情旣不有實亦亡對. 故云不二. 如下文說. 實

不實二. 其實見者尙不見實. 何肉非實如是

等也. 三唯就實. 離相平等名爲不二. 是義云

何. 就實論實由來無異. 異旣不有. 一亦亡對

故曰不二. 如下文中維摩默顯. 義應當此. 遣

相如是. 融相門中義別亦三. 一就妄情所起

法中義別分二. 二法同體名爲不二. 如經中

說. 無常卽苦苦卽無常. 是無常苦同體無別

名爲不二. 如是一切眞妄兩別名之爲二. 相

依不離名爲不二. 如下文說. 明無明二. 無明

中              欄

實性卽是明名爲不二. 如是等也. 三就眞中

義別分二. 二法同體名爲不二. 於此門中曲

分有四. 一就眞體隨義分二. 如來藏中具過

無量□沙佛法. 彼法同體名爲不二. 如經中

說. 過□沙法不離不脫不異不思如是等也.

又如下說. 空卽無相無相卽無願名爲不二.

亦是其義. 二就眞中體用分二. 如依眞心緣

起集成一切種法. 體用無別分爲不二. 如經

中說. 佛性如來無二. 無別. 如是等也. 三就眞

體所起法中隨義分二. 彼二同依一佛性體

名爲不二. 如經中說. 佛性與彼不善法俱名

爲無明. 與善法俱稱之爲明. 明與無明凡夫

謂二. 智者了達其性無二. 無二之性卽是實

性. 如是等也. 四就眞性所起法中相別分二.

如依佛性緣起集成一切行德. 於彼德中諸

行同體. 緣起相成名爲不二. 如下文說. 布施

□向一切智二. 布施性卽是□向智性. 如是

等也. 不二雖衆要不出此. 言其入者義別有

四. 一就信明入. 於此不二信順不違. 故名爲

入. 二就解說入. 於此不二解觀相應. 名之爲

入. 三就行論入. 依空照見明了現前不見二

相. 可以住中名入不二. 不見二相是其心也.

明了不二是其觀也. 四就證辨入. 亡情契實

名之爲證. 於得證時不見如外有心能觀. 旣

無有心. 寧復心外有如所觀. 不見能觀妄想

不行. 不見所觀虛僞不起. 虛僞不起. 如不離

心. 妄想不行心不離如. 是則眞名入不二門.

入不二義辨之[&FFFF]#爾. 次釋其文. 於此品中文

別有二. 第一廣辨入不二門. 二明說益. 五千

下              欄

菩薩得無生忍. 前中有三. 一維摩問. 諸菩薩

等以言遣相名入不二. 二諸菩薩問文殊對

之. 以言遣言明其不二. 三文殊問. 維摩因問

以默遣言而顯不二. 此三皆是化之分齊. 息

想敎入之階降也. 若論自覺相應境界不可

言彰. □以默顯. 何故如是. 據實以心法外本

無音聲文字. 何言能彰. 法外亦無形相可得.

誰用默顯. 無言能彰. 證處亡詮非默能顯. 證

處絶相詮相悉無. 他所[&FFFF]#測. 是故名爲自覺

境界. 覺處無他. 自亦亡對. 問曰此品闡玄之

極. 若使默外猶有自覺相應境界何故不論.

釋言. 爲化極於言默. 言默之外不復可陳. 不

可陳處從來未辨. 豈獨今哉. 就初段中. 維摩

先問. 菩薩後說. 就前問中. 爾時維摩擧能問

人. 謂衆菩薩言諸仁者. 告命所問. 言告稱謂.

云何菩薩入不二等. 正宣問辭. 問曰. 維摩深

體不二. 何不自說. 乃問菩薩令使說乎. 釋有

五義. 第一爲彰不二之門衆聖2因證顯法要

勝令人重敬. 故須問之. 第二爲顯不二之理

門別衆多隨人示入. 第三爲彰不二義廣諸法

悉是令人遍學. 第四爲欲對之顯己所問淵

深令人趣心. 故須問之. 五維摩所得[&FFFF]#淺趣

入. 故須問之諸菩薩令說. 下諸菩薩隨得別

說. 義門無量隨義具說. 說亦□盡. 今此略列

三十一人以彰所說. 就初人中. 言有菩薩名

法自在. 3標別說人. 下明所說. 言諸仁者生滅

二. 反立二相. 生滅之義汎解有二. 一有爲法

自相生滅. 二染淨法對治生滅. 自相生滅義

別有三. 一分段無常. 報起名生報盡稱滅. 二

經數: 一七七六

經名: 維摩義記卷第三末

頁數: 四九三

上              欄

念無常. 初起名生後謝稱滅. 三自性無常. 相

有名生虛無說滅. 自相生滅要略唯此. 對治

生滅義則有四. 一就染說. 凡起名生聖斷稱

滅. 二就淨說. 修起名生. 緣治終息說以爲滅.

又復淨法爲惡所敗. 亦名爲滅. 三雙就染淨

約1速說之. 染起名生淨壞稱滅. 又復眞淨爲

惑. 隱覆亦名爲滅. 四雙就染淨約悟說之. 淨

起名生. 又復本隱性淨之法爲緣顯了. 始現

名生染息稱滅. 汎辨如是. 今此所論通則皆

是. 卽文以心偏就染淨對治門. 說對治門中

偏就染說. 染起名生終斷稱滅. 生滅兩分故

名爲二. 下□此二以明不二. 於此門中二相

雙遣爲不二矣. 先辨後結. 辨中初言法本不

生今則不滅. 解不二義. 不生不滅汎解有

四. 一生死染法虛集無性. 以無性故生無所

生滅無所滅. 二生死染法妄相而有. 妄體空

相則無相. 以無相故生無所生滅無所滅. 三

生死染法妄想而有. 如夢所見心外無法. 妄

想情有道理實無. 以實無故生無所生滅無

所滅. 四生死染法如來藏起. 窮之卽實實性.

平等生則無生. 滅則無滅. 以是義故本無所

生. 今無所滅. 不生不滅故曰不二. 得此不生

解釋入義. 於前無生無滅法中. 慧心安住名

無生忍. 從緣亦應名無滅忍. 初約彰名偏言

無生. 上來正辨. 是爲下結. 第二人中初德

2首曰. 標人別說. 曰猶辭也. 下彰所說. 我我

所二反擧二相. 汎解有四. 一凡夫所立. 我人

等性名之爲我. 五陰諸法是我所有名爲我

所. 二五陰集成假名衆生. 名之爲我. 五陰是

中              欄

其我家所有名爲我所. 三衆生內報名之爲

我. 外諸境界說爲我所. 四就眞法. 佛性爲我

眞性. 三歸我中所有名爲我所. 故涅槃云. 知

我我所是人出世. 今此所論義當前三. 自下

□之以顯不二. 於此門中. 二相雙遣名爲不

二. 先辨後結. 辨中初言因有我故便有我所.

反明無二. 若無有我則無我所順. 明不二. 經

中破法凡有八種. 一推因破. 如推五陰破衆

生相推其往因破現常性. 如是一切. 二推果

破如推當果破現無因. 如是一切. 三推理破.

如下文說. 色性自空如是等也. 四推實破. 譬

如世人見繩爲蛇推繩破蛇. 迷如來藏起於

生死. 推藏破之. 如是一切. 五推名破. 如說

乳時不得酪名. 明知無酪. 女不名婦明無兒

性. 如是一切六推對破. 如地論說. 若有作者

則有作事. 若無作者則無作事. 又如下說. 有

縛有解無縛無解如是一切. 七責情破. 如經

中說. 愚癡所盲貪著於我. 三界虛妄但一心

作. 如是一切. 八推智破. 如說智者不得有無

明法. 無明法無性. 矣尼不著明法無性. 如是

一切. 破法不同. 有此八種. 今言無我則無我

所. 是前第六推對破之. 云何無我. 分別有三.

如上所辨. 一五陰法非是神我名爲無我. 二

假衆生中無其我性故名無我. 第三假名衆

生亦無名爲無我. 言無所者. 3誰前無我. 亦有

三種. 一五陰法非是妄計神我所有. 名無我

所. 第二假名我所法中無有定性名無我所.

第三假名我所亦無無我及所. 名爲不二. 是

爲下結. 第三人中初不□曰. 標人別說. 下明

下              欄

所說受不受. 二反明二相. 汎解有二. 一約因

說. 凡夫心識取著諸法. 名之爲受. 聖人離取

名爲不受. 二約果說. 凡夫受於生死之身名

之爲受. 聖人不生名爲不受. 今此所論就初

言耳. 下□此二. 以顯不二. 二相雙遣爲不二

矣. 先辨後結. 若法不受不可得者. 明無二相.

聖人了達諸法皆空. 無可貪取名爲不受. 以

不受故無法應心. 名不可得. 無取無捨明無

二心. 無法可取所以無受. 無法可捨故無不

受. 無作無行明無二行. 以無取故無有凡夫

造作諸業名爲無作. 以無捨故亦無聖人除

斷之行名爲無行. 是爲下結. 第四人中初德

頂曰. 標人別說. 下明所說. 垢淨爲二. 反立二

相. 煩惱名垢聖德名淨. 下□此二以明不二.

二相雙遣爲不二矣. 先辨後結. 見垢實性則

無淨者. 第一義空是垢實性. 是實性中無有

垢相. 無垢相故亦無除垢淨相可取. 名無淨

相. 順滅相者. 滅是涅槃法本不然. 今則無滅

是涅槃相. 無垢無淨同涅槃相. 名順滅矣. 是

爲下結. 第五人中初善宿曰. 標人別說. 下明

所說. 動念爲二. 反擧二相. 心識有八相從爲

三. 一分別事識. 謂六識心. 二是妄識. 謂第七

識. 三是眞識. 謂第八識. 此三如彼八識章中

具廣分別. 彼妄識中[&FFFF]#細不同. 義別六重. 一

是根本不覺知心. 謂無明地. 二是業識依前

無明不覺. 妄念忽然而動. 動故名業. 三是轉

識依前妄念. 心相漸[&FFFF]#轉起外境故名爲轉

四者現識依前所起. 虛浪境界應現自心. 如

夢所起. 一切境界現於夢心故名爲現. 五是

經數: 一七七六

經名: 維摩義記卷第三末

頁數: 四九四

上              欄

智識. 於己自心所現法中分別違順染淨等

別. 似於智解故名智識. 六相續識論中亦名

不斷識矣. 妄境牽心心隨妄境相乘. 不斷如

海波浪名不斷識. 又能持於事識業果令不斷

絶. 亦名不斷. 此六差別如論具辨. 今言是動

是彼業識妄動之心. 言是念者. 是彼轉識乃

至不斷. 根本無明不覺知心未有分別. 所以

不擧. 下□此二以明不二. 二相雙遣爲不二

矣. 先辨後結. 辨中不動則無念者. 於情分齊

依動起念. 於眞常寂. 業動本無以無動. 故念

心不生. 道言無念無分別者. 無妄識中動念

心. 故六種分別事識亦無名無分別. 此解不

二. 通達此二彰其入義. 是爲下結. 第六人中

初善眼曰. 標人別說下彰所說. 初言一相無

相二者. 反立二相. 此就眞中義別分二. 一相

是有無相是無. 於眞法中攝別成總. 諸法同

體名爲一相. 以別分總. 諸法悉空名爲無相.

有無兩分名爲二矣. 下會此二以爲不二. 於

此門中二法同體名爲不二. 先辨後結. 若知

一相卽是無相. 知有卽無. 亦不取無. 知無卽

有. 以卽有故不偏取無. 入平等者解釋入義.

有無同體離於偏著. 故名平等. 是爲下結. 第

七人中初妙臂曰. 標人別說. 下明所說. 言菩

薩心聲聞心二. 反擧二相下. □此二以爲不

二. 二相雙遣爲不二矣. 先辨後結. 觀心相空

如幻化者. 破相入如. 觀心相空明心非有. 不

但無性. 乃至因緣心相亦無名心相空. 如幻

化者明心非無. 因緣之法有無同體. 以同體

故說無爲有. 有卽非有. 說有爲無無卽非無.

中              欄

有卽非有故心相空. 無卽非無故如幻化. 無

菩薩心無聲聞心. 證如遣相. 理處無情故無

菩薩聲聞心別. 是爲下結. 第八人中初弗沙

曰. 標人別說. 下顯所說. 善不善二反擧二相.

分別有三. 一約情說. 違損下比名爲不善. 順

益上昇目之爲善. 若從是義凡夫十惡名爲

不善. 從凡至佛一切善法悉名爲善. 二望理

說. 違理不善順理名善. 若從是義凡夫一切

三性之業取性心起悉名不善三業. 賢聖所

修善法方名爲善. 三望實說. 佛性是實. 望彼

佛性如來藏法性違不善. 體順是善. 若從是

義. 凡夫諸業乃至三乘緣治善法相順. 性違

悉是不善. 諸佛菩薩眞證善法方爲善. 善惡

兩分故名爲二. 下□此二. 以爲不二. 二相雙

遣爲不二矣. 先辨後結. 辨中不起善不善者.

善惡皆空故悉不起. 此明離相卽解不二. 入

無相等明其證實. 卽解入義. 第一義空名無

相際. 始觀名入. 窮證名達. 是爲下結. 第九人

中初師子曰. 標人別說. 下彰所說. 罪福爲二.

反擧二相. 前善不善據因分二. 此罪與福就

果分二. 罪爲罪報福名福報. 下□此二以爲

不二. 二相雙遣爲不二矣. 先辨後結. 辨中初

言若達罪性與福無異. 破相入如. 何者是性.

而言無異. 淺如論之相空爲性. 空理不殊名

爲不異. 深則佛性眞心爲性. 體一故曰無異.

以金剛慧決了此相無縛. 無解證實離相. 破

相之智名金剛慧. 明見罪福二種實相. 名決

此相. 於此實中罪福本無名無縛解. 以罪本

無所以無縛福亦不有. 所以無解. 是爲下結.

下              欄

第十人中師子意曰. 標人別說. 下明所說. 漏

無漏二反立二相. 煩惱連注其猶1創漏. 故名

爲漏. 聖德斷除名爲無漏. 下□此二以明不

二. 二相雙遣爲不二矣. 先辨後結. 辨中若得

諸法等者. 破相入如. 染淨一如名諸法等. 言

不起漏無漏相者. 契實離相. 言不起漏離前

漏相. 不起不漏離無漏相. 此離染淨名爲不

二. 言不著相不取有相. 亦不住無不取無相.

此離有無名爲不二. 是爲下結. 第十一中初

淨解曰. 標人別說. 下彰所說. 爲無爲二反擧

二相. 言有爲者解有兩義. 一就法外四相以

釋. 爲之言作. 法外四相能有所作故曰有爲.

生能生法乃至滅能. 滅諸法故. 二就法體四

相以釋. 四相集起名之曰爲. 色等諸法皆此

有爲. 故曰有爲. □離此二名曰無爲. 何法是

乎. 汎解有三. 一就色說. 生死之色是其有爲.

諸佛常色乃至佛性眞常色等名曰無爲. 二

就心說. 妄心有爲. 諸佛常心乃至八識佛性

心等名曰無爲. 第三約就非色心說. 如毘曇

中所辨. 十四不相應行名曰有爲. 2諸明. 四

相名字句等是十四也. 虛空數法及非數滅

乃至眞如第一義空. 通攝悉是非色心中無

爲法也. 汎論如是. 今就心說. 妄想之心生滅

流注名曰有爲. 眞心常寂故曰無爲. 下反此

二以明不二. 於此門中遣妄唯眞名爲不二.

先辨後結. 辨中若離一切數者. 明遣妄也. 於

妄心中諸心心法各各異別名一切數. 謂想

受等證實反望. 從來無此. 是故名離一切數

矣. 卽心如空明3澄眞也. 眞心之體性如虛

經數: 一七七六

經名: 維摩義記卷第四本

頁數: 四九五

上              欄

空. 心外無有諸數之別. 去妄唯眞故心如空.

有妄對眞名之爲二. 離妄唯眞眞卽絶對. 故

曰不二. 今因此言明諸心有數無數. 心有三

重義如上辨. 一事識心. 二妄識心. 三眞識心.

此三重中初六事識. 一向有數. 想受行等雖

與心主同在一時. 作用別故第八眞心一向

無數. 諸法同體如虛空. 故第七識中[&FFFF]#細六

重. 已如上辨. 是無明識乃至相續. 此六重中

根本四重心識微細. 諸心心法未曾別起. 別

相難得不說有數. 以無數故論中名爲不相

應染. 不相應者論自釋言. 卽心不覺常無別

異. 名不相應. 後之兩重心[&FFFF]#用別. 別相可得

說有諸數. 以有數故論中名爲心相應染. 言

相應者論自釋言. 心異念異同知同緣. 故號

相應. 心是心王念是心法. 此二同緣故曰相

應. 細實如此. 然今此中總相分之. 妄中說數

眞中不辨. 此解不二. 以淸淨慧無所□者. 釋

其人義. 證眞1降妄名淸淨慧. 不爲妄纏名無

所□. 此德成時名入不二. 是爲下結. 第十二

中那羅延曰. 標人別說. 下彰所說. 世出世二

反擧二相. 分別有三. 一約位以分. 見道以前

名爲世間. 見道已上名爲出世. 二隨義以別.

隨相之行從凡至佛悉名世間. 故地論言. 世

行有三. 廣大無量. 廣謂初地乃至六地. 大謂

七地. 無量是其八地已上. 證如實慧名爲出

世. 故地論中法無我智名爲出世. 三約理事

以彰二別. 事爲世間理爲出世. 今據後門. 下

□此二以明不二. 於此門中會二. 同體以爲

不二. 非全破遣. 先辨後結. 辨中初言世間性

中              欄

空卽是出世. 正會二法以明不二. 言性空者

汎解有二. 一因緣法中無其定性名爲性空.

如成實說. 二妄相謂法自性空寂. 不假因緣

分段爲空. 故名性空. 如陽炎水自性非水. 不

待塵大分爲無水. 今據後義. 以世體空無世

可在名爲出世. 非有可離名爲出矣. 卽世無

世. 無世□世故曰不二. 下釋入義. 於其中者.

於前世間出世間中言不入者. 明有卽空無

世可在. 故曰不入. 言不出者. 明空卽有常隨

世間. 故曰不出. 言不溢者. 溢是盈溢增長之

謂. 以不入故不增世間. 故曰不溢. 言不散者.

以不出故常隨世間. 而不除捨故曰不散. 是

爲下結. 第十三中初善意曰. 標人別說下彰

所說. Ｃ言生死涅槃二者. 反擧二相. 下反此

二以明不二. 二相雙遣爲不二矣. 先辨後結.

辨中初言見生死性則無生死. 遣生死相. 生

死體空名生死性. 於此性中無生死相. 故無

生死. 下約此無遣涅槃相. 言無縛者. 生死性

中無生死故所以無縛. 言無解者. 此推對破.

以無縛故不可對之說涅槃解. 言不然者. 以

無縛故. 本來不然. 言不滅者. 本無然. 故今無

所滅. 此解不二. 如是解者解釋入義. 是爲下

結. 第十四中初現見曰. 標人別說. 下彰所說.

盡不盡二反立二相. 妄息名盡. 眞德常住名

爲不盡. 下□此二以明不二. 二相雙遣爲不

二矣. 先辨後結. 辨中法若究竟盡者. 牒擧前

盡. 簡異無常生滅之盡. 故云究竟. 若不盡者.

牒前不盡. 皆無盡者. 前二皆空. 空理常住故

曰無盡. 又於空理無法可除. 亦名無盡. 言無

下              欄

盡相卽是空者. 指斥其體. 上來至此破相入

如. 空則無有盡不盡者. 明實離相. 此解不二.

如是入者彰其入義. 是爲下結. 第十五中初

普守曰. 標人別說. 下明所說. 我無我二反立

二相. 分別有三. 一凡夫人取陰爲我. 聖智觀

察知陰非我. 此一五陰於凡爲我於聖非我.

故名爲二. 二五陰和合成假人. 凡夫於中立

有定性. 名之爲我聖智觀察但假. 無性名爲

無我. 三妄相諸法. 集成人相名之爲我. 聖智

深觀人相空無名爲無我. 下□此二以明不

二. 二相雙遣爲不二矣. 先辨後結. 我尙不可

得非我何可得. 破相入實. 向前三重我皆□

得. 何有遣我無我可得. 見我實性不起二者.

證實遣相. 非有非無如來藏體是我實性. 此

亦是其無我實性. 且約我說. 於此實中從來

無我2二無對我無我可取故不起二. 是爲下

結

維摩義記卷第三(末)

維摩義記卷第四(本)

沙門慧遠撰

第十六中初電天曰標人別說下彰所說. 明

無明二返擧二相. 分別有二. 一隨相說闇惑

之心緣而不了名曰無明. 緣智顯了說之爲

明. 二約心說. 妄心性闇. 設有緣解亦是無明.

如人夢中雖有分別性是昏睡. 亦如樂受性

是行苦. 眞心性照說之爲明. 乃至凡時性淨

經數: 一七七六

經名: 維摩義記卷第四本

頁數: 四九六

上              欄

之心亦說爲明. 今依後門下□此二以明不

二. 於此門中眞妄同體以爲不二. 先辨後結.

言無明卽是明者. 會妄卽眞. 妄心體實卽是

眞心. 故無明性卽是明也. 如昏睡體卽是報

心. 此句正顯不1三義竟. Ｃ言明亦不可取

者. 簡眞異妄. 何故須簡. 人聞是明取同緣治.

爲遮此見故說是明不可取同緣治之. 明2名

不可取離一切數. 釋前□取緣治. 3之明是妄

心邊慧數所攝. 4令言明者是眞心體眞心平

等性如虛空離一切數. 是故不可取同緣治.

亦可得中二相雙遣以爲不二. 言無明性卽

是明者. 遣無明相. 無明實性卽明故不可一

向取. 離一切數遣其明相. 二相俱泯名爲不

二. 此解不二. 言於其中等無二者. 釋其入義.

是爲下結. 第十七中初喜見曰標人別說下

明所說. 先辨後結. 5中初就色陰論之. 後就

餘陰. 前色陰中色空二者反擧二相. 次解有

三. 一色非我所名之爲空. 如毘曇說. 二假名

色中無其定性名之爲空. 如成實說. 三假名

色相亦無所有名之爲空. 此唯在大. 今此所

論義6常第三. 下□此二以明不二. 於此門中

二諦同體名爲不二. 非全破遣色卽是空. 明

有卽無. 7云色爲色. 色卽無色故. 色卽空非

色滅空. 簡異對治事滅之空. 色性自空. 簡異

將因分果之空. 如陽炎水自性非水不待塵

大分爲無水. 色亦如是. 自性空無不待塵大

分之爲空. 名自性空下餘陰中亦5無擧二後

明不二. 文與前同. 此解不二. 言於其中而通

達者. 釋其入義. 是爲下結. 第十八中初明相

中              欄

曰標人別說下明所說. 言四種異空種異者.

反擧二相. 言四種異. 明有異空. 地水火風爲

四種. 此有別空名之爲異. 亦可四大各別名

異. 空種異者明空異有. 空有相異故名爲二.

下□此二以明不二. 於此門中二法同體名

爲不二. 先辨後結. 言四種性卽是空性. 正解

不二. 四大無性四大無相. 故卽是空. 言如前

際後際空故中際亦空. 類顯不二. 生死前際.

涅槃後際. 聖道名中. 前後空故中際亦空. 四

大同爾. 此解不二. 若能如是知諸種性. 解釋

入義. 是爲下結. 第十九中初妙意曰標人別

說下明所說. 先辨後結. 辨中約就十二入法

以明不二. 初先約就眼色論之. 眼色爲二反

擧二相. 下□此二以明不二. 二相雙遣爲不

二矣. 若知眼性於色不貪不□不癡是名寂

滅. 破遣眼相. 性空是其眼之體性. 此眼性中

無9期. 眼旣不有. 誰於色所生貪□癡. 貪等

不生故名爲寂. 此偏破眼. 破色不論餘義. 若

具爲文. 亦應說言若知色性眼無所貪無□

無癡是名寂滅. 且擧一邊一邊可知. 下餘入

中亦先擧二後明不二. 10明不中偏就意說. 餘

類可解. 安住其中爲入不二. 牒以結之

第二十中無盡意曰標人別說下顯所說. 先辨

後結. 辨中初先解不二義. 後釋入義. 解不二

中約就六度及□向心而辨不二. 先就布施及

□向說. 布施□向一切智. 二反擧二相. 諸佛

果德名一切智. 用己施行□心彼德名爲□向

一切智矣. 下□此二以爲不二. 於此門中二

相同體名爲不二. 非令破遣. 言布施性卽11彼

下              欄

□向智性. 解有兩義. 一約空說. 同一空性. 二

約有說. 此二同用眞心爲性. 體無別故故云

不二. 下餘度中亦先擧二後明不二. 文同前

釋. 此解不二. 言於其中入一相者. 釋其入義.

是爲下結. 二十一中初深慧曰標人別說下

明所說. 是空無相是無作. 二反擧二相. 此三

廣釋如三脫章. 此乃三種. 云何稱二. 異故名

二. 又於其中二12云相對亦名爲二. 下會此二

以爲不二. 於此門中二法同體爲不二矣. 空

卽無相無相卽無作遣其別相. 一空理中隨

義分三故得相卽. 故龍樹云. 摩訶衍中三脫

體一. 若人入空卽知無相亦知無作. 乃至入

於無作之中亦知於空及無相. 若空無相無

作則無心意識者. 遣其別情. 別曲情取故須

遣之. 心意識等通釋是一. 於中別分七識名

心. 集起本故. 六識名意. 同說塵故. 五識名

識. 了現境故. 此三差別如楞伽說. 就理推心

此三體空. 相亦不有. 作用□得. 故悉無之. 上

來破別以歸其一. 於一解脫卽是三脫. 觀一

開別成前一義. 下總結之. 如是知者名入不

二. 是爲下結. 二十二中初寂根曰標人別說

下彰所說. 佛法僧二反擧二相. 三寶相二故

名爲二. 又於三中二13云相對亦名爲二. 三寶

之義廣如別章. 此應具論. 下會此二以爲不

二. 於此門中異法同體名爲不二. 非有破遣.

先辨後結. 辨中先解不二之義. 佛卽是法法

卽是衆. 歷別相卽而顯不二. 此卽經中一體

三寶. 亦名同體. 是義云何. 汎解有四. 一就事

辨一. 一佛果上隨義分三. 覺義名佛. 可軌名

經數: 一七七六

經名: 維摩義記卷第四本

頁數: 四九七

上              欄

法. 違1淨過盡卽名爲僧. 此之一義該通大

小. 乃至毘曇亦有此義. 二就破性空理辨一.

三寶雖殊皆無定性. 無性理齊故名同體. 此

通大小. 乃至成實亦有此義. 不唯在大. 三就

破相空理辨一. 三寶雖別皆空無相. 不但無

性. 相亦不有. 無相理一. 故名同體. 此唯在

大. 四就眞實緣起門中以辨其一. 三寶皆用

眞如來藏佛性爲體. 眞識之心緣起集成三

寶義故. 於此門中說一不定. 若就涅槃以辨

三寶. 三寶皆用涅槃爲體. 故名一體. 故涅槃

中. 菩薩思惟. 云何三事與我一體. 佛自釋言.

我說三事卽大涅槃. 故名一體. 若就佛性以

辨三寶. 三寶皆用佛性爲體. 故名一體. 故涅

槃云. 如是三歸卽是我性. 若就眞諦以辨三

寶. 三寶悉用眞諦爲體. 故涅槃云. 若能觀三

寶常住同眞諦. 若就常義以論三寶. 三寶皆

用常義爲體. 名爲一體. 故涅槃云. 我亦不說

佛法衆僧無差別相. 唯說常□無有變易無

差別耳. 若就空門以分三寶. 三寶悉用空理

爲體. 就不二門而辨三寶. 齊以不二爲體. 如

是一切. 此一切一非一種一. 今此所論約就

眞實緣起門說. 一眞如法緣起爲三. 三皆是

如. 佛卽法. 法卽衆矣. 前別相卽. 言是三寶皆

無爲者. 總顯不二. 三寶悉是眞如常法. 故皆

無爲. 與虛空等類以顯之. 如似2塵空無□不

動. 隨義以分而體是一. 三寶如是故體是一.

言一切法亦爾者. 以此三寶同體不二類一

切法. 悉皆同體. 故云亦爾. 此解不二. 能隨此

行解釋入義. 是爲下結. 二十三中無□曰標

中              欄

人別說下明所說. 身身滅二反擧二相. 生死

之報名之爲身. 身滅涅槃名爲身滅. 有無兩

分名之爲二. 下□此二以明不二. 二相雙遣

爲不二矣. 先辨後結. 辨中身卽是身滅者. 略

明不二. 身之無處與彼身滅無處一理. 故言

卽是. 所以下釋之. 先問後解. 見身3寶相不

起見身及滅身者. 觀一破別. 第一義空是身

實相. 於此實中由來無身. 何有所滅. 故見身

實. 不起見身及與滅身身與滅身4無無二無

別. 破別歸一. 身滅[&FFFF]#無故云無二. 此遣別相.

二相旣無取情亦息名無分別. 此遣別情. 上

來辨竟. 言於其中不驚不懼爲入不二. 牒以

結之. 小乘衆生聞說無身及滅亦無. 多生怖

畏. 故頓宣說不驚不懼. 於滅無處不生驚怪

於身無處不生恐懼. 且可於身無處不驚於

彼身滅無處不懼. 通則義齊. 是爲下結. 二十

四中初上善曰標人別說下彰所說. 身口意

5善反擧二相. 別故稱二. 又於其中二二相

對亦名爲二. 下□此二以明不二. 二相雙遣

爲不二矣. 先辨後結. 辨中初先釋不二義. 言

是三業皆無作者. 總明不二. 窮之皆空無法

可起名皆無作. 身無作相卽口無作口無作

相卽意無作. 別顯不二. 無義不殊故得相卽.

是三無作卽一切法無作相者. 牒此類餘明

一切法悉皆不二. 能如是隨無作慧者. 釋其

入義. 是爲下結. 二十五中初福田曰標人6前

說下彰所說. 福行罪行不動行二反擧二相.

三塗惡業及人天中別報苦業名爲罪行. 欲

界人天一切善業及鬼畜中別報樂業名爲福

下              欄

行. 上二界中稱定靜業名不動行. 下□此二

以明不二. 二相雙遣爲不二矣. 先辨後結. 辨

中初言三行實性卽是空. 破別歸一. 空則無

有罪福不動. 以一遣別. 此解不二. 於此三行

不起者. 釋其人義. 是爲下結. 二十六中初華

嚴曰標人別說下彰所說. 從我起二反擧二

相. 五陰及與和合假人名之爲我. 我所造作

一切諸法名我所起. 此別名二. 下□此二以

明不二. 二相雙遣爲不二矣. 先辨後結. 見我

實性不起二者. 破遣二相. 無我之理是我實

相. 此實相中本無有我. 焉有所起. 故不起二

不住二法則無有識. 破遣二情. 無所識者爲

入不二. 牒以結之. 二十七中初德藏曰標人

別說下明所說. 有所得二反擧二相. 造作善

惡得苦樂報名爲所得. 所得之中苦樂等異

名之爲二. 下□此二以明不二. 二相雙遣爲

不二矣. 先辨後結. 若無所得無取捨者. 於第

一義所得本無. 無所得故無樂可取無苦可

捨. 無取捨者牒以結之. 二十八中初月上曰

標人別說下明所說. 闇與明二反擧二相. 煩

惱闇惑名之爲闇. 智慧爲明. 下□此二以明

不二. 二相雙遣爲不二矣. 先辨後結. 辨中先

明不二之義. 無闇無明則無有二. 略以辨之.

所以下釋. 先徵後解. 如入滅定無闇無明.

7玄喩顯示. 一切法相亦復如是. 合喩顯法.

此解不二. 言於其中平等入者. 釋其入義. 是

爲下結. 二十九中寶印手曰標人別說下彰

所說. 樂涅槃不樂世間二反擧二相. 下□此

二以明不二. 二相雙遣爲不二矣. 先辨後結.

經數: 一七七六

經名: 維摩義記卷第四本

頁數: 四九八

上              欄

辨中初言不樂涅槃不厭世間則無有二. 略

辨其相. 所以下釋. 先徵後解. 言若有縛則有

解者. 反釋不二. 若本無縛其誰心解. 順解不

二. 此遣二法. 無縛無解則無樂厭. 破遣二情.

無解可樂無縛可厭. 是爲下結. 第三十中1殊

頂王曰標人別說下彰所說. 初言正道邪道

二者. 反擧二相. 汎解有二. 一就行論. 二就

法說. 就行於三. 一凡聖相對. 凡夫八邪名爲

邪道. 一切聖人所修八正悉名正道. 二大小

相對. 小乘所明是異乘見名之爲邪. 大乘名

正. 三相實相對. 緣2明是邪. 實證名正. 就行

如是. 言就法者亦有三種. 一外法名邪. 佛法

爲正. 二小法爲邪. 大法爲正. 三妄法名邪. 眞

法爲正. 今就法論. 等就法中據第三說. 邪正

兩分. 故名爲二. 下泯此二以爲不二. 二相雙

遣爲不二矣. 先辨後結. 辨中住正則不分別

是邪正者. 妄情取法名住邪道. 滅妄證眞名

住正道. 若據妄情住邪者說. 邪外有正對邪

爲二. 若就滅妄住正者說. 正外無邪. 以無邪

故正亦3妄對. 不可名正. 以無邪故. 不生分

別彼爲邪道. 正*妄對故亦不分別此爲正道.

二相雙遣名住不二. 離此二下牒以結之. 三

十一中初樂實曰標人別說下彰所說. 實不

實二反擧二相. 世諦虛假名爲不實. 眞諦名

實. 下泯此二以爲不二. 先辨後結. 辨中初言

實見者尙不見實何肉非實. 略明不二. 就虛

望實. 虛外有實. 對虛爲二. 就實論實. 實外無

虛. 故實亦亡對. 實亡對故有實見者不取實

相. 尙不見實. 何肉非實. 是二俱泯名爲不二.

中              欄

所以下釋. 初先徵問. 問意如何. 以見實故名

爲實見. 已言實見. 有何所以言不見實及與

非實. 下對釋之. 非肉眼見慧眼能見. 釋前實

見. 眼有五種. 所見各異一. 肉眼見於彰內[&FFFF]#

近之色. 二是天眼見於4彰外細遠之色. 三

者法眼見於. 一切苦無常等生滅法數及見衆

生根欲性等. 四者慧眼見諸法空. 五者佛眼

見法實性. 今說空以之爲實. 是故此實非肉

眼見. 唯慧眼見. 天眼法眼亦不見空. 對初以

論. 是故偏言非肉眼見. 而此慧眼無見無不

見. 釋前略中尙不見實何肉非實. 是義云何.

菩薩慧眼見空之時. 窮空畢竟. 不見空外有

眼能見. 旣無空外有眼能見. 5爲有眼外空爲

所見. 故涅槃云. 菩薩摩訶薩明大涅槃不見

虛空. 如此不見眞名見空. 名無不見. 故涅槃

云. 唯有慧眼乃能見之. 如是見者無見爲見.

故名爲見. 共此相似. 此言正解尙不見實. 不

見非實易解不論. 見不實者不能見空名爲

不見. 菩薩斷離此不見心名無不見. 是爲下

結. 上來第一維摩爲問. 菩薩等以言遣相其

不二. 自下第二諸菩薩問. 文殊對之以言遣

言而顯不二. 於中先問. 如是諸菩薩牒擧問

人. 各各說已結前起後. 問文殊下正宣問辭.

何等菩薩入不二門下文殊答. 如我意者. 文

殊彰己隨自意語不隨他也. 於一切法無言

說等. 正辨其相. 法有二種. 一是世諦. 二第一

義諦. 通則此二皆有可說不可說義. 以名攝

法法隨名轉一切可說. 以可說故諸佛說法

常依二諦. 就實推心. 法皆離名. 以無名故一

下              欄

切□說. 故地持中說. 一切法離於言說離假

名性. 於中別分. 世諦可說6眞說□說. 故龍

樹云. 第一義者言語道斷心行處滅. 今據末

後分相門中明第一義妙寂離言. 故云無言

說乃至離答爲眞不二. 問曰. 言說示識有何

差異而別說無. 答云. 口陳文字謂之爲言以

言. 闡法方名爲說. 亦可依法施語爲言以言

闡法號之爲說顯法據人曰之爲示敎人解法

說以爲識. 隨俗有是. 眞中悉無說曰無言乃

至無識. 言說旣無. 請酬義絶. 故離問答. 是爲

下結. 前諸菩薩雖復遣相. 留言對法. 卽是其

二亡言絶對. 方是不二. 故今結之無言說等

爲入不二. 自下第三文殊爲問維摩默顯. 於

中文殊初問起發. 維摩次默. 文殊下復一歎

以顯之. 初中文殊標擧問人. 問維摩詰啓告

所問. 我等說已結前起後. 仁者7常說何等是

下正申問辭. 次維摩詰默而顯之. 維摩窮證

不二之實. 實處亡情. 言說悉無. 故默顯之. 又

前文殊對言8期道. 未若維摩淵默去心. 亡言

卽道. 故默不言. 無言之道居言[&FFFF]#測. 欲令言

者息言同會. 故下文殊嘆以顯之. 文殊嘆曰

總以標擧. 善哉善哉正是歎辭. 亡言入實顯

理最勝. 故名爲善. 哉是助辭. 好中之極重言

歎善. 乃至無有文字語下出其善事. 超言至

默故曰乃至. 無言卽道道絶言對. 是故名爲

眞入不二. 上來第一明入不二. 下明說益. 五

千菩薩皆入不二得無生忍

香積品者. 此品寄就香積如來以顯諸佛淨

土之果. 就所寄人以題品目名香積品. 此品

之中三門分別. 一定所辨. 二釋來意. 三隨文

經數: 一七七六

經名: 維摩義記卷第四本

頁數: 四九九

上              欄

解. 所辨有二. 一就維摩顯德分別. 此品亦爲

顯示維摩不思議德. 取飯香積小室廣容. 是

其所顯不思德也. 二就法分別. 法謂法身淨

土因果. 今此正顯淨土因果. 明衆香界莊嚴

妙事是淨土果. 下文所說修十修八是淨土

因. 所辨如是. 次釋來意. 還約向前兩義釋之.

一就維摩以釋來意. 維摩德中義別四對已

如上辨. 入不二下是第四對. 於此對中前品

所行修行實證. 此品所成成就不思解脫之

德. 因行有就故須辨之. 又復前品入不二門

明解脫體. 此品明其解脫之用. 依體有用故

次辨之. 第二約法以釋來意. 從上以疾國王

大臣皆往問來廣明如來法身因果. 此品明佛

淨1二因果. 身心依土故須辨之. 來意如是. 須

釋其文. 此品有二. 一正辨法. 二維摩文殊於

大衆下明說利益. 前中復二. 一因舍利念食

爲由取飯香積明淨土果. 二彼菩薩聞皆曰未

下因彼新來菩薩[&FFFF]#請明淨土因. 淨土之果

香積最顯2奇彼以彰. 淨土之因娑婆明勝. 故

就此說. 然此所明淨土因果成上初會. 云何

成乎. 前初會中宣說菩薩成佛之時具足一

切功德國土. 相猶未顯. 今此寄就香積顯之.

故下文中明衆香卽一切皆以香作. 樓閣經

行香地苑[&FFFF]#皆香如是等也. 又初會中宣說

菩薩成佛之時大乘衆生來生其國. 相亦未

顯. 故今亦就香積顯之. 故下文中明香積國

無有聲聞□支佛名唯有淸淨3天菩薩. 又初

會中宣說菩薩成佛之時具足一切功德衆生

來生其國. 相亦未顯. 今此亦寄香積顯之. 故

中              欄

下文中明香積國諸菩薩等4生香樹下卽獲

一切德藏三昧得是三昧菩薩所有功德皆具.

成果如是. 又前會中宣說六度四攝等行以

爲土因. 未出明處. 今此辨之. 故下文中明娑

婆界獨有十事諸餘淨土之所無有. 又前會

中宣說諸行爲淨土因. 未出明法. 今此辨之.

故下文中明此菩薩成就八法行無創□生乎

淨土. 此八純是攝明之法. 依此攝起一切諸

行爲淨土因. 成因如是. 就初辨明淨土果中.

初舍利弗念食爲由. 後維摩詰爲之取食顯

示自己不思議力. 幷顯香積淨土之事. 舍利

念中. 於是舍利擧興念人. 以此慧勝能多起

發. 故偏生念. 下出所念. 日時欲至此諸菩薩

5常於何食. 因尙空室故生此念. 良以飮食時

中所須所以念之. 又因念食多有開發. 故今

念之. 問曰. 何故前念床坐通爲弟子. 今此念

食偏爲菩薩. 釋言. 床坐大小同須. 是故通爲.

食中聲聞有乞食法. 故不爲之. 又前念坐通

爲弟子而被呵責. 故今不擧. 就下維摩爲取

食中文曲有三. 一呵所念令捨穢食. 二若欲

下許爲取飮令心淨食. 三時維摩入三昧下

正爲取食遂其心欲. 初中維摩擧能呵6入. 知

7下意者明呵所由. 而語已下正出呵辭. 佛說

八解仁者受行. 擧其所明. 八解是其離欲之

法. 所以偏擧. 義如別章. 此應廣論. 今且列

名. 內有色想外觀色內無色想外想色淨想

解脫以爲第三. 空處第四. 識處第五. 無所有

第六. 非相第七. 滅盡第八. 此八離縛名爲解

脫. 背離下過. 是故經中名爲背捨. 又龍樹云.

下              欄

背淨五欲捨離著心亦名背捨. 仁者受行明

應無欲. 豈雜欲等約明以呵. 豈謂可也. 受行

八解可得雜於貪欲食心而聞法乎. 以此穢

食受用多過故呵令捨. 問曰. 舍利向前念食

爲菩薩. 維摩何故呵其自欲. 釋言. 舍利向前

念食原從自己須食心起. 自有所欲謂他亦

須. 故念菩薩8常於何食. 維摩今者深察其

本. 故就呵之. 自下第二許爲取食. 若欲食者

擧其所須9常令汝得未曾有食. 許爲取之. 淨

土之食受用多益. 欲令心故須許之. 自下第

三正爲取食. 顯示自己不思議力. 令人習學.

幷顯衆香淨土之果. 使人願心. 於此文中. 宗

爲彰淨對穢顯之. 文有六段. 攝爲三對. 言六

段者. 第一維摩以神通力顯示上方香積佛

界. 遣他取食令此衆見. 二彼諸大士見化已

下. 明衆香國諸菩薩等因化往彼知此娑婆

而來聽法. 此二一對顯示異土令互相知. 三

維摩卽化九百萬下. 明此娑婆小室廣容. 四

維摩詰語舍利等可食已下. 明衆香界少飯

廣竟. 此二一對顯示異事令互相敬. 五維摩

問香積如來以何說下. 彰彼如來攝他之儀.

六彼菩薩問釋迦牟尼以何說下. 明此世尊

開道之法. 此二一對顯示異法10互相學. 六

中前四爲彰食益. 後之兩段爲顯法益. 彰食

益中初維摩取. 二彼佛與. 第三維摩從他受

食. 第四維摩與衆令食. 初中有三. 一維摩詰

現衆香界令此衆見. 二問菩薩下命衆取食.

三於是維摩不起坐下命衆不得遣11他往取.

就初段中. 維摩初現後衆共見. 問曰. 維摩訶

經數: 一七七六

經名: 維摩義記卷第四本

頁數: 五○○

上              欄

故現彼令衆見乎. 爲顯淨土令衆心故. 又現

自己不思議力令衆學故. 云何示現. 分別有

二. 一爲彰所取是實非虛. 寄實以顯不思議

力. 二爲彰所取是遠非近. 寄遠以顯不思議

力. 文中初言卽入三昧. 現化所依無時不在.

隨化現入以神通力彰其所用. 此不思議如

意通力示諸大衆現化所爲. 下明所現. 於中

有五. 一示方界分. 二示遠近度四十二□沙

佛土. 三所國國名衆香. 四所現佛佛名香

積於今現在. 五就所現廣辨其相. 辨相有四.

一土二人三土四人. 其國香氣1比於十方最

爲第一. 是其初段明土勝也. 汎論淨土有三

莊嚴. 已如上辨. 一事莊嚴五欲精勝. 二法莊

嚴純說大乘. 三人莊嚴純諸菩薩. 此三莊嚴

衆香具有. 此卽第一事莊嚴中香莊嚴也. 彼

土無有聲聞□支唯有淸淨大菩薩衆佛爲說

法. 是第二段明人勝也. 此亦卽是人法莊嚴

其界皆以香作樓. 是第三段重明大勝. 彼佛

與下是第四段重明人勝. 佛與菩薩方共坐

食. 受供人勝. 有諸天子皆號香等. 能供人勝.

上來現土. 衆見可知. 自下第二命衆取食. 何

不望眞遣化往取. 乃須命衆示不自高不輕

衆故. 又欲對彼顯己力勝令衆尊敬起佛心

故. 於中有四. 一維摩詰命衆取食. 故問菩薩.

仁者誰能致彼佛飯. 2是運致擔輦之謂. 二以

文殊威神力故衆皆默然. 文殊爲使維摩化

取故3□令默. 文殊何意欲令維摩遣化往取.

維摩化往. 彼多菩薩尋化推本來此聽法. 餘

往無宜. 故制使默. 三維摩詰擊衆令取. 仁德

中              欄

衆多不堪取食4可明之甚. 故今反擊仁此大

衆無乃可恥. 四文殊師利爲衆解過. 如佛所

言勿輕未學. 以衆生學解脫之德. 不堪往取.

願[&FFFF]#輕辱. 自下第三. 彼維摩詰命衆不得遣

化往取. 何不身往乃使化乎. 維摩卽是此食

化主. 客在其室無宜輒捨. 又欲使彼諸菩薩

等尋化推本來此聽法. 故身不去. 於中有三.

一化爲菩薩. 相好殊勝. 二而告之下敎往取

食. 三時化下明化菩薩□命往取. 初中維摩

不起於坐居衆5食前. 明起化處. 化作菩薩相

好光明威德勝等. 明化所作. 依金光明聖身

有三. 一是眞身. 謂法與報. 二是應身. 隨化現

生. 三是化身. 從應化起. 今維摩詰備此三身.

彼維摩詰眞德之體卽是眞身. 毘耶所受卽

是應身. 所化菩薩卽是化身. 第二敎中而告

之曰. 總擧敎辭. 下明別顯之. 先示其處. 須敎身

往下敎乞辭. 如我辭曰總擧敎辭. 下別. 於中

先敎問訊世尊. 願得已下敎從心食. 6今此樂

下明乞所爲. 令樂小者得弘大道. 通法之益.

亦使如來名聲普聞. 傳人之益. 又弘大道受

法之益. 亦使如來名聲普聞聞佛之益. 問曰

何故舍利念食偏爲菩薩. 維摩取食偏爲樂

小. 答舍利念食偏爲菩薩義如前解. 又復舍

利實謂菩薩身有所待. 故爲貪食. 維摩深知

菩薩無須. 今時取食專欲使彼樂小法者. [&FFFF]#

佛菩薩淨土境界妙用難測 發心願心. 第三

化往取食之中. 初化菩薩昇于上方擧衆皆

見. 後化菩薩發言心食. 7合衆同聞. 言如前

敎. 上來第一現衆香界. 遣化取食. 合衆同見.

下              欄

自下第二明衆香園諸菩薩等因化知此. 而

來聽法. 問曰. 諸佛同不異. 卽彼佛所聽法. 8是

得何勞來此. 汎解有三. 一自爲故來. 欲於此

方佛菩薩所供養聽法. 以於此方佛菩薩所

有最因緣. 供養聽法獲多益故. 二爲他故來.

所爲有二. 一爲彼土衆生於此佛所有最因

緣. 應見得益. 德力微劣[&FFFF]#能自運. 須大菩薩

導引將來. 如無邊身流離光等各將無量菩

薩來此. 而得利益. 如是等也. 二爲此土衆生

故來. 此土衆生應見彼來得多益. 故此是第

二爲他故來. 三爲[&FFFF]#揚三寶功德是故須來.

於中或有[&FFFF]#揚佛德. 9佛如初成. 菩薩衆集[&FFFF]#

歎等是. 或爲顯法. 顯法多端. 不可具列. 或爲

顯揚菩薩功德. 德義非一. 今諸菩薩從衆香

來. 應具前意. 文中正心爲自故來. 幷欲顯揚

維摩之德. 文中有五. 一衆香菩薩[&FFFF]#10他致

問. 彼佛具答. 二菩薩審問維摩. 其人如何能

作是化. 彼佛具答. 三彼如來[&FFFF]#盛香飯與化

菩薩. 四衆香菩薩請欲來此. 彼佛聽許. 五時

化菩薩旣受[&FFFF]#下. 化及彼衆承力至此. 初中

先問. 彼佛酬答. 問中初言彼諸大士擧能問

人. 見化菩薩彰其所[&FFFF]#. 11欲未曾有嗟其高勝.

下正爲問. 今此上人從何所來12間其所從. 娑

婆世界爲在何許問其方所. 言何名爲藥少

法者問其所爲. 彼國無小所以問之. 由化菩

薩前請彼佛. 欲於娑婆施作佛事. 令樂小者

得弘大道. 故發斯問. 卽問佛者請聖辨答. 下

佛答之. 佛告之曰總擧答辭. 下方度等隨問

別答. 於中初至界名娑婆. 答上問中娑婆世